...ી નરેન્દ્ર મોદી અને અમિત શાહને વર્ષો સુધી આ કેસને લઈને પરેશાન કરાયા હતા." 

"તત્કાલિન સરકારને બદનામ કરવાનું ષડયંત્ર હવે ખુલ્લું પડી ગયું છે." 

"ગુજરાતના સિનિયર પોલીસ અધિકારીઓને આ કેસમાં ખોટી રીતે સંડોવવામાં આવ્યા હતા અને હવે તેમની માનસિક યાતાઓનો અંત આવ્યો છે." 

"ગુજરાતના ન્યાયતંત્ર પર આડકતરી રીતે અવિશ્વાસ વ્યક્ત કરાયો હતો. પોલીસ તંત્રને ખોટા આક્ષેપો સહન કરવા પડ્યા હતા." 

કેવી રીતે થયું સોહરાબુદ્દીનનું એન્કાઉન્ટર? 

વણઝારા અને આર. કે. પાંડિયન

2005ના નવેમ્બર મહિનામાં સોહરાબુદ્દીન શેખ, તેમનાં પ... બાકીનો લેખ લખો:
ને કૌસરબીને ગુજરાત લઈ જવામાં આવ્યાં હતાં ત્યારે તુલસીરામ પ્રજાપતિની રાજસ્થાનમાં ધરપકડ કરી હોવાનું દર્શાવવામાં આવ્યું હતું. 

સીબીઆઈના જણાવ્યા પ્રમાણે 28 ડિસેમ્બર 2006ના રોજ તુલસીરામ પ્રજાપતિનું ગુજરાત-રાજસ્થાન સરહદ પાસે આવેલા છાપરી નજીક ઍન્કાઉન્ટર કરી દેવામાં આવ્યું હતું. 

સીબીઆઈના કહેવા પ્રમાણે તેમાં ગુજરાત અને રાજસ્થાનના પોલીસ અધિકારીઓ સામેલ હતા. 

પોલીસે એવો દાવો કર્યો હતો કે કોર્ટ કેસની સુનાવણી બાદ જ્યારે તુલસીરામ પ્રજાપતિને અમદાવાદથી રાજસ્થાન લઈ જવામાં આવતો હતો ત્યારે તેણે છટકી જવાનો પ્રયત્ન કર્યો હતો. 

જ્યારે પોલીસે તેને અટકાવવા માટે ફાયરિંગ કરવું પડ્યું તેમાં તેનું મૃત્યું થયું. 

કેવી રીતે શરૂ થઈ ઍન્કાઉન્ટરની તપાસ? 

2006માં સોહરાબુદ્દીનના ભાઈ રુબાદુદ્દીનએ સુપ્રીમ કોર્ટના મુખ્ય ન્યાયાધીશને આ મામલે એક પત્ર લખ્યો હતો. 

તેમાં તેમણે આ ઍન્કાઉન્ટર મામલે તપાસ કરવા માટે વિનંતી કરી હતી અને કહ્યું હતું કે આ ઍન્કાઉન્ટર નકલી લાગી રહ્યું છે. 

2006માં સુપ્રીમ કોર્ટના નિર્દેશના આધારે આ કેસની પ્રાથમિક તપાસ શરૂ કરવામાં આવી હતી. 

સૌ પ્રથમ આ તપાસ ગુજરાત પોલીસના અધિકારી વી. એલ. સોલંકીના હાથમાં આવી હતી. 

તેમણે તુલસીરામ પ્રજાપતિ કે જે રાજસ્થાનની જેલમાં હતો તેની પૂછતાછ કરવાની મંજૂરી માગી હતી. 

વી. એલ. સોલંકીએ સોહરાબુદ્દીન અને તેમનાં પત્ની કૌસરબીના અપહરણનો તુલસીરામ પ્રજાપતિ સાક્ષી હોવાના નાતે તેની પૂછતાછ જરૂરી ગણાવી હતી. 

સોલંકીએ ડિસેમ્બર 18, 2006ના રોજ તુલસીરામ પ્રજાપતિની પૂછતાછ માટેની મંજૂરી માગી હતી. 

તેના દસ દિવસ બાદ એટલે કે 28 ડિસેમ્બરના રોજ તુલસીરામ પ્રજાપતિનું પણ ઍન્કાન્ટર કરી દેવામાં આવ્યું હતું. 

જે બાદ તુલસીનાં માતા નર્મદાબાઈએ સુપ્રીમ કોર્ટમાં આ ઍન્કાઉન્ટરની તપાસ કરવા માટે અરજી કરી હતી. 

તુલસી પ્રજાપતિના ઍન્કાઉન્ટર બાદ સુપ્રીમ કોર્ટેના નિર્દેશ અનુસાર 2007માં ગુજરાત ક્રિમિનલ ઇન્વેસ્ટિગેશન ડિપાર્ટમેન્ટે(સીઆઈડી) તેની તપાસ શરૂ કરી હતી. 

સીઆઈડીની તપાસમાં પ્રથમ વખત સામે આવ્યું કે આ ઍન્કાઉન્ટર નકલી હતું અને કૌશરબીની પણ હત્યા કરી નાખવામાં આવી હતી અને તેના મૃતદેહને ઈલોલ નજીક સળગાવી દેવામાં આવ્યો હતો. 

સીબીઆઈ પાસે કેવી રીતે આવી તપાસ? 

સુપ્રીમ કોર્ટને લાગ્યું કે આ તપાસ પૂરતી નથી એટલા માટે આ કેસ ટ્રાન્સફર કરી સીબીઆઈને સોંપી દેવામાં આવ્યો.

2010માં સીબીઆઈએ આ કેસમાં તપાસની શરૂઆત કરી હતી. 

સીબીઆઈએ સુપ્રીમ કોર્ટમાં...